Diari Oficial de la Generalitat Valenciana


Sumari del DOGV 4406, del 26-12-2002 (2002/14437)

ORDE de 28 de novembre de 2002, de la Conselleria de Cultura i Educació, per la qual es modifica parcialment l'Orde de 26 de març de 2001 de desenrotllament del Reglament Orgànic i Funcional del citat departament.
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/11/28/(1)/dof/vci/html**

### Dades del document

Número de DOGV
:   4406

Data del DOGV
:   26-12-2002

Secció del DOGV
:   I. DISPOSICIONS GENERALS

Número del document
:   2002/14949


Data del document
:   28-11-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Conselleria Cultura i Educació
    * reglament intern
    * legislació
    * administració regional

ORDE de 28 de novembre de 2002, de la Conselleria de Cultura i Educació, per la qual es modifica parcialment l'Orde de 26 de març de 2001 de desenrotllament del Reglament Orgànic i Funcional del citat departament. [2002/14576]
  
El Decret 111/2000, de 18 de juliol (DOGV núm. 3798, de 21 de juliol) que aprova el Reglament Orgànic i Funcional de la Conselleria de Cultura i Educació i assigna funcions als distints departaments que la integren, es va desenrotllar posteriorment per Orde de 26 de març de 2001 (DOGV núm. 3971 de 2-4-01), que establix l'estructura orgànica i funcional i determina el nombre, dependència i denominació de les unitats administratives de nivell orgànic de servici i assigna les funcions a exercir per les distintes àrees i servicis.
  
La Direcció General de l'Esport, d'acord amb el desenrotllament de les activitats que té encomanades i l'evolució que han experimentat determinades matèries, d'àmbit formatiu, de servicis de suport a l'esportista, de centres de tecnificació, d'intercanvis nacionals i internacionals, requerix adequar la seua estructura recomponent les seues unitats administratives.
  
En virtut d'això, en ús de les facultats que m'atribuïxen els articles 35.e) i 71 de la Llei 5/1983, de 30 de desembre, de Govern Valencià, i previ informe de les conselleries d'Economia, Hisenda i Ocupació i de Justícia i Administracions Públiques,
  
ORDENE
  
Primer
  
Es modifica el capítol XI de l'Orde de 26 de març de 2001, de la Conselleria de Cultura i Educació, de desenrotllament del Reglament Orgànic i Funcional del dit departament que queda redactat de la manera següent:
  
CAPÍTOL XI
  
De la Direcció General de l'Esport
  
Vint-i-cinc. De la Direcció General de l'Esport
  
1. De la Direcció General de l'Esport dependrà l'Àrea de l'Esport, com a unitat administrativa de nivell superior, que donarà suport administratiu al Comité Valencià de Disciplina Esportiva, exercirà les funcions que corresponguen en relació amb el Consell Valencià de l'Esport i planificarà, dirigirà, controlarà, coordinarà i supervisarà l'activitat de les següents unitats administratives:
  
a) Servici de Promoció Esportiva
  
b) Servici d'Infraestructures i Equipament Esportiu
  
c) Servici de l'Esport d'Elit, Formació i Alt Rendiment
  
2. El Servici de Promoció Esportiva fomentarà l'hàbit de la pràctica esportiva d'oci, recreació o salut entre tota la població de la Comunitat Valenciana, amb especial atenció a les persones d'edat escolar, així com les campanyes i activitats relacionades amb el medi natural; impulsarà l'associacionisme esportiu; organitzarà i dirigirà el funcionament del Registre d'Entitats Esportives; autoritzarà els seus estatuts i reglaments, així com les seues modificacions; coordinarà i ajudarà al funcionament de les federacions esportives, exercint respecte a elles la tutela i atribucions establides en l'ordenament jurídic; també les ajudes i/o subvencions a les federacions esportives per al manteniment d'estes; exercirà les funcions de supervisió i control de les dependències cedides o en gaudi per les federacions; així mateix tramitarà les subvencions que es convoquen anualment per la participació en els Jocs Esportius de la Comunitat Valenciana, les relacionades amb els intercanvis nacionals i internacionals i organitzarà en col·laboració amb les federacions esportives les Copes Generalitat Valenciana.
  
3. El Servici d'Infraestructures i Equipament Esportiu planificarà i programarà la infraestructura esportiva de la Comunitat Valenciana, d'acord amb el Pla director d'Instal·lacions Esportives i la normativa bàsica d'instal·lacions esportives, elaborarà i actualitzarà el cens d'instal·lacions esportives d'ús públic, tramitarà els expedients de concessió d'ajudes i subvencions per a instal·lacions i equipaments esportius i emetrà els informes preceptius per a la construcció o obertura d'instal·lacions o establiments privats de caràcter esportiu que hagen de ser objecte d'utilització pública, en els casos que s'establisca reglamentàriament.
  
4. El Servici de l'Esport d'Elit, Formació i Alt Rendiment elaborarà en col·laboració amb les federacions esportives, programes de tecnificació i plans especials de preparació per a la millora fisicotècnica dels esportistes; dirigirà, coordinarà i exercirà les funcions de formació, investigació i divulgació científica del fenomen esportiu i de l'activitat física; la formació i acreditació de tècnics esportius conduents a l'obtenció de titulacions acadèmiques oficials; promocionarà, recolzarà i tutelarà l'esport d'elit, especialment el no professional, establint els beneficis per als esportistes que accedisquen a la dita condició; elaborarà el llistat d'esportistes d'elit; promourà i impulsarà, en col·laboració amb el Consell Superior d'Esports i les federacions esportives, la investigació i l'establiment de mesures de prevenció, control i sanció per la utilització de substàncies o mètodes prohibits en l'esport; tramitarà els expedients de concessió d'ajudes i subvencions de les matèries relacionades amb formació, esdeveniments esportius, clubs d'elit, així com els programes i/o plans de tecnificació.
  
DISPOSICIONS FINALS
  
Primera
  
Es faculta la Subsecretaria i la Secretaria General del departament perquè, dins del seu respectiu àmbit de competències, dicten les resolucions necessàries per a l'execució i desenrotllament de la present orde.
  
Segona
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
València, 28 de novembre de 2002
  
El conseller de Cultura i Educació


Còpia Permalink ELI